
	Projekta redakcija
	Iebildums / Priekšlikums
	Autors

	1.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams precizēt informatīvā ziņojuma projekta sadaļu “Kopsavilkums”, attiecībā par pasākumiem, kurus plānots uzsākt 2026. gadā, un par pasākumiem, kurus plānots uzsākt ar 2027. gadā, norādīt, ka jautājums par papildu valsts budžeta līdzekļu piešķiršanu skatāms Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
Piedāvātā redakcija
-
	Irina Družiņina (FM)

	2.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams precizēt informatīvā ziņojuma projekta 23.pielikumu “Papildus nepieciešamais finansējums kopprakšu modeļa realizēšanai 2026. gadam un turpmāk ik gadu”, jo fizioterapeita/pediatra kabineta uzturēšanas maksājums veido 5 957,22 euro nevis 6 219,41 euro, attiecīgi precizējot finansējumu informatīvā ziņojuma projektā un 1.pielikumā.
Piedāvātā redakcija
-
	Irina Družiņina (FM)

	3.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams informatīvā ziņojuma projekta 1.pielikumā “Papildus nepieciešamais finansējums informatīvajā ziņojumā “Par primārās veselības aprūpes stiprināšanu” iekļauto pasākumu īstenošanai 2024. gadam un turpmāk ik gadu” precizēt finansējumu 3.1.pasākumam “Uzturēšanas izmaksu pārskatīšana”, salāgojot to ar 5.pielikumā “Papildus nepieciešamais finansējums 1 māsai/ārsta palīgam/papildu darbiniekam 2026. gadam un turpmāk ik gadu” norādīto finansējumu.
Piedāvātā redakcija
-
	Irina Družiņina (FM)

	4.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams informatīvā ziņojuma projekta 1.pielikumā “Papildus nepieciešamais finansējums informatīvajā ziņojumā “Par primārās veselības aprūpes stiprināšanu” iekļauto pasākumu īstenošanai 2024. gadam un turpmāk ik gadu” iekļaut 10.pielikumā un 12.pielikumā plānoto finansējumu 2026.gadam un turpmāk ik gadu.
Piedāvātā redakcija
-
	Irina Družiņina (FM)

	5.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams precizēt informāciju informatīvā ziņojuma projekta 4.8.sadaļas “Pilnveidotas lauku piemaksas ieviešana ģimenes ārstu piesaistei darbam lauku reģionos” (turpmāk – 4.8.sadaļa) 4.tabulā, salāgojot to ar 4.8.sadaļas 2. un 3.tabulu.
Piedāvātā redakcija
-
	Irina Družiņina (FM)

	6.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams informatīvā ziņojuma projekta 4.8.sadaļas “Pilnveidotas lauku piemaksas ieviešana ģimenes ārstu piesaistei darbam lauku reģionos” 2.tabulā “Lauku piemaksas apmēru salīdzinājums 2024. -2025. gados” precizēt papildu nepieciešamā finansējuma apmēru, to aprēķinot, ka starpību starp plānotās piemaksas apmēru un līdzšinējās piemaksas apmēru. Attiecīgi nepieciešams precizēt 1.pielikumu.
 
Piedāvātā redakcija
-
	Irina Družiņina (FM)

	7.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Informatīvā ziņojuma projekta 4.6.sadaļas “Pilnveidota jaunatvērtas prakses finansēšana” 4.6.3.punktā “Mentora programma jaunatvērtām praksēm” norādīts, ka viena pieredzējuša ģimenes ārstu prakse mentoringu sniegs divām jaunatvērtām praksēm 12 mēnešus. Savukārt, informatīvā ziņojuma projekta 20.pielikumā “Papildus nepieciešamais finansējums jaunatvērto prakšu pārņemšanas mentoru pakalpojumu nodrošinājumam 2025. gadā un turpmāk ik gadu” aprēķins tiek veikts, balstoties uz pieņēmumu, ka  viena ģimenes ārsta prakse sniegs mentoringu vienai jaunatvērtai praksei. Ņemot vērā minēto, nepieciešams precizēt aprēķinu 20.pielikumā, 1.pielikumu un informatīvā ziņojuma projektu.
 
Piedāvātā redakcija
-
	Irina Družiņina (FM)

	8.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams precizēt informatīvā ziņojuma projekta  19.pielikumu “Papildus nepieciešamais finansējums jaunajām praksēm 2025. gadam un turpmāk ik gadu”, ņemot vērā, ka māsas uzturēšanas maksājums veido 249,69 euro, nevis 280 euro. Vienlaikus tabulas “Jaunatveramās ģimenes ārstu prakses 2024.gadā” ailes “Plānotais jauno prakšu darbības periods 2024.gadā *” nosaukumā ir norādīta atsauce “*”, bet skaidrojums nav sniegts, līdz ar to nepieciešams precizēt 19.pielikumu, 1.pielikumu, informatīvā ziņojuma projektu.
 
Piedāvātā redakcija
-
	Irina Družiņina (FM)

	9.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams precizēt informatīvā ziņojuma projekta 3.sadaļas “Maksājuma sistēmas pilnveidošana” 3.2.1.punktu “Kapitācijas naudas palielinājums, papildinot to ar digitalizācijas komponenti”, ņemot vērā, ka atbilstoši 1.pielikumam papildu finansējums 3 070 505 euro apmērā ir nepieciešams tikai 2025.gadam.
Piedāvātā redakcija
-
	Irina Družiņina (FM)

	10.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams precizēt informatīvā ziņojuma projekta 3.sadaļas “Maksājuma sistēmas pilnveidošana” 3.1.1.punkta “Pārskatīt uzturēšanas maksājums ģimenes ārstu pamatpraksēm;” pēdējo rindkopu, jo finansējuma apmēra novirzīšana no pamatprakses uzturēšanas maksājuma uz atsevišķu uzturēšanas maksājumu neradīs valsts budžeta līdzekļu ekonomiju.
Piedāvātā redakcija
-
	Irina Družiņina (FM)

	11.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Nepieciešams precizēt informatīvā ziņojuma projekta 2.2.sadaļas “Stiprinot ģimenes ārstu prakses ar papildu darbinieku” 2.2.2.punktu “Papildu darbinieka ieviešanas 2.kārta (no 2025.gada janvāra) paredz:”, ņemot vērā, ka atbilstoši informatīvā ziņojuma projekta 3.pielikumā norādītajam 2026.gadam ir nepieciešams papildu finansējums 562 460 euro apmērā 41 praksēm, bet 2 647 689 euro ir nepieciešams 2025.gadā pieņemto papildu darbinieku 690 praksēs pasākuma turpināšanai.
Piedāvātā redakcija
-
	Irina Družiņina (FM)

	12.
	Informatīvais ziņojums
Informatīvais ziņojums par primārās veselības aprūpes stiprināšanu
	Iebildums
Ņemot vērā, ka daļa no informatīvā ziņojuma projektā minētajiem pasākumiem, ko ir plānots īstenot 2024. – 2026.gadā, ir/var būt saistīti ar atbalsta sniegšanu saimnieciskās darbības veicējiem, kas varētu būtu kvalificējams kā komercdarbības atbalsts, lūdzam papildināt informatīvā ziņojuma projektu ar vispārīgu informāciju, ka, plānojot un īstenojot informatīvā ziņojuma projektā minētos atbalsta pasākumus, tiks veikts izvērtējums no komercdarbības atbalsta viedokļa, nepieciešamības gadījumā nodrošinot attiecīgo atbalsta pasākumu atbilstību komercdarbības atbalsta kontroles regulējumam.

 
Piedāvātā redakcija
-
	Zane Liede (FM)

	13.
	MK sēdes protokollēmuma projekts
2. Lai nodrošinātu primārās veselības aprūpes pakalpojumu pieejamību un kvalitatīva pakalpojuma attīstību, Veselības ministrijai normatīvajos aktos noteiktā kārtībā sagatavot un iesniegt izskatīšanai Ministru kabinetā rīkojumu projektu par finanšu līdzekļu piešķiršanu no budžeta resora "74. Gadskārtējā valsts budžeta izpildes procesā pārdalāmais finansējums" programmas 20.00.00 "Veselības aprūpes pasākumu īstenošana" 2024. gadā (par periodu no 2024. gada maija līdz 2024. gada decembrim) ne vairāk kā  4 625 253 euro,  2025. gadā 7 137 530 euro, 2026. gadā un turpmāk ik gadu 6 870 846 euro apmērā. 
	Iebildums
Nepieciešams MK sēdes protokollēmuma projekta 2.punktā pirms visiem finansējuma apmēriem norādīt vārdus “ne vairāk kā”, attiecīgi nepieciešams precizēt informāciju informatīvā ziņojuma projektā. Vienlaikus nepieciešams precizēt minētajā punktā norādīto līdzekļu izlietojuma mērķi, to salāgojot ar informatīvā ziņojuma projektā paredzētajiem pasākumiem.
Piedāvātā redakcija
-
	Irina Družiņina (FM)

	14.
	MK sēdes protokollēmuma projekts
3. Jautājumu par papildu valsts budžeta līdzekļu piešķiršanu informatīvā ziņojuma projektā paredzēto pasākumu īstenošanai 2025.–2027. gadam un turpmāk ik gadu skatīt Ministru kabinetā likumprojekta „Par valsts budžetu 2025.gadam” un likumprojekta „Par vidēja termiņa budžeta ietvaru 2025., 2026. un 2027.gadam” sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas. 
	Iebildums
Nepieciešams MK sēdes protokollēmuma projekta 3.punktā precizēt likumprojekta nosaukumu, vārdu un ciparu ““Par valsts budžetu 2025.gadam” un likumprojekta “Par vidēja termiņa budžeta ietvaru 2025., 2026. un 2027.gadam”” vietā norādot vārdus un ciparus “Par valsts budžetu 2025. gadam un budžeta ietvaru 2025., 2026. un 2027.gadam”, attiecīgi precizējot informāciju informatīvā ziņojuma projektā. Vienlaikus informatīvā ziņojuma projektā nepieciešams precizēt informāciju par papildu nepieciešamo valsts budžeta finansējumu prioritāro pasākumu īstenošanai, norādot, ka jautājums par papildu valsts budžeta finansējuma piešķiršanu skatāms Ministru kabinetā likumprojekta par valsts budžetu kārtējam gadam un vidēja termiņa budžeta ietvaru sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
Piedāvātā redakcija
-
	Irina Družiņina (FM)

	15.
	MK sēdes protokollēmuma projekts
4. Veselības ministrijai līdz 2025.gada 1.aprīlim sagatavot un iesniegt izskatīšanai Ministru kabinetā informatīvo ziņojumu par primārās veselības aprūpes pakalpojumu pieejamības stiprināšanu ārpus ģimenes ārstu darba laika, attiecīgi jautājumu par papildu valsts budžeta finansējumu 2026. gadam un turpmāk ik gadu skatīt likumprojekta par kārtējā gada valsts budžetu sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. 
	Iebildums
Ņemot vērā MK sēdes protokollēmuma projekta 4.punktā norādīto, ka Veselības ministrija līdz 2025.gada 1.aprīlim tikai sagatavos un iesniegs izskatīšanai Ministru kabinetā informatīvo ziņojumu par primārās veselības aprūpes pakalpojumu pieejamības stiprināšanu ārpus ģimenes ārstu darba laika, nepieciešams minētajā punktā svītrot norādīto, ka jautājumu par papildu valsts budžeta finansējumu 2026. gadam un turpmāk ik gadu skatīt likumprojekta par kārtējā gada valsts budžetu sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
Piedāvātā redakcija
-
	Irina Družiņina (FM)

	16.
	MK sēdes protokollēmuma projekts
5. Atzīt par aktualitāti zaudējušu Ministru kabineta 2019. gada 20. augusta sēdes protokollēmuma Nr.35 26.§ 32.punktu.  
	Iebildums
Ņemot vērā informatīvā ziņojuma projekta 3.4.1.sadaļā “Izstrādāt rezultatīvus rādītājus” (turpmāk – 3.4.1.sadaļa) norādīto, ka 2024.gadā paredzēts tikai izstrādāt rezultatīvos radītājus, svītrojams MK sēdes protokollēmuma projekta 5.punkts un attiecīgi  precizējama informācija informatīvā ziņojuma projekta 3.4.1.sadaļā.
 
Piedāvātā redakcija
-
	Irina Družiņina (FM)

	17.
	Informatīvais ziņojums
Informatīvais ziņojums par primārās veselības aprūpes stiprināšanu
	Priekšlikums
Finanšu ministrija norāda, ka līdz ar Eiropas Savienības (turpmāk – ES) vispārējās izņēmuma klauzulas, kas ļāva atkāpties no ES Līgumos noteiktajiem vispārējās valdības deficīta un parāda ierobežojumiem, atcelšanu, ir spēkā ES Stabilitātes un izaugsmes pakta nosacījumi. Tuvākajā laikā stāsies spēkā ES Stabilitātes un izaugsmes pakta reformas ietvaros pieņemtie tiesību akti (jaunie ES fiskālie noteikumi), kas līdz ar Fiskālās disciplīnas likuma nosacījumiem būs jāņem vērā sagatavojot likumprojektu “Par valsts budžetu 2025.gadam un budžeta ietvaru 2025., 2026. un 2027.gadam”. Iespējas piešķirt papildu finanšu resursus turpmākajos gados būs ierobežotas  un attiecīgi visas nozaru ministrijas tiks aicinātas jaunas prioritātes nodrošināt, pamatā pārskatot jau piešķirto finansējumu, veicot bāzes izdevumu pārskatīšanu.
 
Piedāvātā redakcija
-
	Irina Družiņina (FM)

	18.
	Informatīvais ziņojums
Informatīvais ziņojums par primārās veselības aprūpes stiprināšanu
	Priekšlikums
Ņemot vērā, ka informatīvā ziņojuma projekta 1.attēlā un 5.attēlā ir norādīta identiska informācija, aicinām to norādīt informatīvā ziņojuma projektā tikai vienu reizi.
 
Piedāvātā redakcija
-
	Irina Družiņina (FM)

	19.
	Informatīvais ziņojums
Informatīvais ziņojums par primārās veselības aprūpes stiprināšanu
	Priekšlikums
Aicinām papildināt informatīvā ziņojuma projekta 4.5.apakšsadaļu "Turpināts Eiropas Reģionālās attīstības fonda atbalsts prakšu infrastruktūras uzlabošanai" ES kohēzijas politikas programmas 2021.–2027.gadam 4.1.1.3.pasākumam “Primārās veselības aprūpes lomas stiprināšana, attīstot infrastruktūru” (turpmāk - 4.1.1.3.pasākums) plānoto finansējumu, kā arī ar sasniedzamajiem mērķiem, t.i. ko plānots sasniegt un uzlabot Primārajā veselības aprūpē ar 4.1.1.3.pasākumu.
Piedāvātā redakcija
-
	Edijs Kirsanovs (FM)

	20.
	Informatīvais ziņojums
Informatīvais ziņojums par primārās veselības aprūpes stiprināšanu
	Priekšlikums
Lūdzam papildināt informatīvā ziņojuma projekta 3.6.2. apakšsadaļas "Bērnu agrīnās attīstības skrīninga instrumentu komplekta (BASIK) agrīnās attīstības risku atpazīšanai izstrāde" trešo rindkopu ar atsauci uz Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.7. pasākumu "Starpnozaru sadarbības un atbalsta sistēmas izveide bērnu veselīgai attīstībai un sekmīgai pašrealizācijai" (turpmāk - 4.3.6.7.pasākums), ņemot vērā, ka 4.3.6.7.pasākumā plānots izstrādāt vienoto metodiku bērnu agrīnās attīstības izvērtējuma rīkam.
Piedāvātā redakcija
-
	Edijs Kirsanovs (FM)

	21.
	Informatīvais ziņojums
Informatīvais ziņojums par primārās veselības aprūpes stiprināšanu
	Priekšlikums
Lūdzam papildināt informatīvā ziņojuma projekta 2.9. apakšsadaļas "Pilnveidotā izglītības sistēma māsas kvalifikācijas celšanai ļauj medmāsām ātrāk nonāk ģimenes ārstu praksē" pēdējo teikumu ar zemsvītras atsauci uz ESF+ projektu Nr. 4.1.2.6/1/24/I/001 “Izglītības iespēju nodrošināšana ārstniecībā iesaistītajām personām”.
Piedāvātā redakcija
-
	Edijs Kirsanovs (FM)

	22.
	Informatīvais ziņojums
Informatīvais ziņojums par primārās veselības aprūpes stiprināšanu
	Priekšlikums
Lūdzam papildināt informatīvā ziņojuma projekta 2.7. apakšsadaļas "Turpināt sniegt ES fondu atbalstu cilvēkresursu piesaistei un ilgtspējai" trešo rindkopu ar ES struktūrfondu un kohēzijas fonda 2014.- 2020.gada plānošanas perioda projekta Nr. 9.2.7.0/21/I/001 “Atbalsts ārstniecības personām, darbam Rīgā un atveseļošanās pasākumi veselības nozarē”. un projekta Nr. 9.2.5.0/17/I/001 ” Ārstniecības un ārstniecības atbalsta personu pieejamības uzlabošana ārpus Rīgas” numerāciju un nosaukumu.
Piedāvātā redakcija
-
	Edijs Kirsanovs (FM)

	23.
	Informatīvais ziņojums
Informatīvais ziņojums par primārās veselības aprūpes stiprināšanu
	Priekšlikums
Lūdzam papildināt informatīvā ziņojuma projekta 2.7. apakšsadaļas "Turpināt sniegt ES fondu atbalstu cilvēkresursu piesaistei un ilgtspējai" otro rindkopu ar pilnu Eiropas Sociāla fonda Plus nosaukumu, kā arī šeit atrunāt tā saīsinājumu.
Piedāvātā redakcija
-
	Edijs Kirsanovs (FM)

	24.
	Informatīvais ziņojums
Informatīvais ziņojums par primārās veselības aprūpes stiprināšanu
	Priekšlikums
Lūdzam aizstāt informatīvā ziņojuma projekta 2.7. apakšsadaļas "Turpināt sniegt ES fondu atbalstu cilvēkresursu piesaistei un ilgtspējai" pirmajā rindkopā vārdus un skaitļus"Eiropas Sociāla fonda Plus (turpmāk – ESF+) 2021.-2027. plānošanas periodā" ar vārdiem un skaitļiem "Eiropas Savienības kohēzijas politikas programmā 2021. – 2027. gadam", kā arī šajā rindkopā atrunāt 4.1.2.5. pasākuma “Piesaistīt un noturēt ārstniecības personas darbam valsts apmaksāto veselības aprūpes pakalpojumu sektorā, īpaši stacionāros” saīsinājumu, ņemot vērā, ka to lieto tālāk ziņojuma projekta tekstā.
Piedāvātā redakcija
-
	Edijs Kirsanovs (FM)



